જેતપુરના સાડી ઉદ્યોગના કેમિકલયુક્ત ગંદાંપાણીને શુધ્ધિકરણ કરવાના ચારેય પ્લાન્ટના વીજજોડાણ કાપી નાખવાનો જીપીસીબીએ હુકમ કર્યેા છે ત્યારે આ સંદર્ભે મંગળવારે જેતપુરના ડાઈંગ પ્રિન્ટર્સ એસો.ના સભ્યોઅે ગાંધીનગરમાં જીપીસીબીના અધિકારી સાથે બેઠક કરી હતી.પ્રદૂષણયુક્ત પાણીના નિકાલની સમસ્યાનો ઉકેલ લાવવા પ્રયાસો ચાલુ કરવામાં આવ્યા છે, જ્યારે બીજી તરફ આ પ્રકરણમાં રિવોકેશન ઓર્ડર આવી જાય તેવી સંભાવના છે. જો રિવોકેશન ઓર્ડર આવી જશે તો વીજજોડાણ કાપવામાં નહીં આવે.